Hannah Montana
"Hannah Montana" on Emmy auhinnale kandideerinud USA telesari. See algas 24. märtsil 2006 Disney Channel'il ja lõppes 2010. aasta detsembris. Sari räägib tüdrukust, kes elab topeltelu. Teismeline tüdruk Miley Stewart (Miley Cyrus) on kuulus popstaar esinejanimega Hannah Montana, aga ta varjab oma identiteeti. Lisaks kõrgele reitingule televisioonis on ka Hannah Montana kontserdid populaarsed. Illinois' kuberner Rod Blagojevich, kes 2007. aasta detsembris koos oma kahe tütrega Hannah Montana kontserdil oli, sai selle eest palju tähelepanu. Hannah Montana alguslaulu "The Best of Both Worlds" autorid on Matthew Gerrard ja Robbie Nevil. Seda laulab Miley Cyrus. Sarjast on valminud ka film "Hannah Montana: The Movie". Täispikk filmimuusika avaldati 2006.[küsitav] aasta oktoobris. Michael Poryes on "Hannah Montana" sarja kaasautor ja loonud ka teise tänapäeva telesarja "That's So Raven". 2008. aasta kevadeks oli "Hannah Montana" saanud nii tähtsaks, et Disney kutsus 80 inimest, et arutada "Hannah Montana" tulevikku.